**ELŐTERJESZTÉS**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottságának 2020. június havi rendes ülésére**

**Javaslat a CLLD program felhívásaira benyújtandó önkormányzati pályázatokkal kapcsolatos döntés meghozatalára**

Szombathely Megyei Jogú Város Önkormányzata, mint a Savaria Jövőjéért Helyi Akciócsoport (HACS) vezetője - közgyűlési felhatalmazást követően - 2017. február 28-án benyújtotta támogatási kérelmét a TOP-7.1.1-16 CLLD felhívásra. A pályázat értékelése során a 2017. decemberében született támogatói döntés 750 000 000 Ft-nyi támogatást hagyott jóvá.

Szombathely Megyei Jogú Város Önkormányzata jogosult pályázatot benyújtani a megjelenő helyi felhívásokra. Mivel a nyár folyamán több felhívás fog megjelenni, és a pályázatok szoros benyújtási határideje nem minden esetben illeszkedik a Közgyűlés ülésezési rendjéhez, javaslom, hogy a Közgyűlés a továbbiakban a Városstratégiai, Idegenforgalmi és Sport Bizottságot hatalmazza fel a pályázatok benyújtásával kapcsolatos döntések meghozatalára.

Kérem a Tisztelt Bizottságot, hogy a fentiek alapján a határozati javaslatot jóváhagyni szíveskedjék.

**Szombathely, 2020. június „ ”**

**/: Dr. Horváth Attila:/**

**alpolgármester**

**HATÁROZATI JAVASLAT**

**.…/2020. (VI.23.) VISB. sz. határozat**

A Városstratégiai, Idegenforgalmi és Sport Bizottság javasolja Szombathely Megyei Jogú Város Közgyűlése számára, hogy a TOP-7.1.1-16 CLLD felhívásokkal kapcsolatos, pályázatbenyújtásra vonatkozó döntések meghozatalára hatalmazza fel a Bizottságot.

**Felelős:** Tóth Kálmán, a Városstratégiai, Idegenforgalmi és Sport Bizottság elnöke

(A végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője)

**Határidő:**  a Közgyűlés 2020. június havi ülése